

 **PRAVNI FAKULTET U ZAGREBU**

Na temelju čl. 76. Zakona o visokom obrazovanju i znanstvenoj djelatnosti (NN 119/22), čl. 60. Statuta Sveučilišta u Zagrebu, i čl. 60. Statuta Pravnog fakulteta u Zagrebu, Pravni fakultet u Zagrebu, Trg Republike Hrvatske 14, kojega zastupa dekan prof. dr. sc. Ivan Koprić (u daljnjem tekstu: Fakultet) i

student/ica \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(u daljnjem tekstu:student/ica)

(ime, prezime, OIB )

sklopili su dana \_\_ 2023.

# UGOVOR O STUDIRANJU

na sveučilišnom integriranom prijediplomskom i diplomskom studiju Pravo u statusu redovitog studenta

**Članak 1**.

Fakultet se obvezuje da će za studenta/icu organizirati sveučilišni integrirani prijediplomski i diplomski studij Pravo u trajanju od pet godina (deset semestara), počevši od akademske 2023./2024. godine, prema važećem studijskom programu i izvedbenom planu, u skladu sa Zakonom o visokom obrazovanju i znanstvenoj djelatnosti, Statutom Sveučilišta u Zagrebu te Statutom i općim aktima Fakulteta.

**Članak 2.**

Fakultet se obvezuje studentu/ici omogućiti pohađanje nastave u skladu sa studijskim programom (predavanja, seminari, vježbe, konzultacije, ispiti i dr.), korištenje knjižnice i opreme te nabavu, uz odgovarajuću naknadu, ispitne literature i druge pomoćne materijale potrebne za studij.

**Članak 3.**

1. Troškove studija u ak. god. 2023./2024. godini za studenta/icu će preuzeti Vlada Republike Hrvatske temeljem Odluke o punoj subvenciji participacije redovitih studenata u troškovima studija i sufinanciranju materijalnih troškova javnim visokim učilištima u Republici Hrvatskoj i ugovorom o sufinanciranju troškova redovitih studenta i materijalnih troškova javnih visokih učilišta koji će sklopiti Ministarstvo znanosti i obrazovanja i Sveučilište u Zagrebu te će oni biti podmireni iz Državnog proračuna Republike Hrvatske.
2. U slučaju da Vlada Republike Hrvatske ne preuzme obvezu podmirenja troškova studija iz stavka 1. ovog članka u akademskoj 2023./2024. godini, te ju u cijelosti ili djelomično ne podmiri, Fakultet pridržava pravo da nepodmireni iznos troškova naplati od studenta/ice.
3. Student/ica se obvezuje, na ime naknade dijela troškova studija, prije upisa u svaku sljedeću akademsku godinu, na žiro račun Fakulteta IBAN: HR9823600001101264729, platiti participaciju troškova studija s skladu s prolaznošću i uspjehom na studiju, a prema odlukama Vijeća Fakulteta.
4. Ako student/ica iz bilo kojeg razloga prekine studij tijekom akademske godine Fakultet nije dužan vratiti participaciju u troškovima studija.

**Članak 4.**

Student/ica sklapanjem ovog ugovora prihvaća korištenje informacijskih sustava visokog obrazovanja koje Fakultet koristi kao podršku poslovnim procesima vezanim uz predmet ugovora. Ugovor prihvaćen od strane studenta/ice je pohranjen u informacijskom sustavu Pravnog fakulteta.

**Članak 5.**

 Za slučaj spora u primjeni ugovora nadležan je Općinski građanski sud u Zagrebu.